[{"text_idx": "#000000", "text": "Gall glannau creigiog fod yn llefydd amrywiol iawn o ran nifer y gwahanol rywogaethau sy\u2019n byw yno. Mae anifeiliaid yn defnyddio diogelwch holltau, creigiau a gwymon er mwyn bod yn sownd ynddynt, bwydo arnynt neu i guddio yn eu mysg. Ystyrir yr ardal rhwng y llanw uchel ac isel fel un o\u2019r llefydd mwyaf peryglus ar y blaned i fyw ynddi. Yn ystod y dydd, mae\u2019n rhaid i\u2019r creaduriaid sy\u2019n byw ar y traeth creigiog ymdopi a\u0302 lefelau gwahanol o halen yn y dw\u0302r, sychu, cynhesu neu oeri, neu gael eu bwyta mewn man a all gael ei daro\u2019n aml gan donnau byrlymog. Mae sicrhau ein bod yn gofalu am y cynefin arbennig hwn a\u2019i fywyd gwyllt yn un peth yn llai iddynt boeni amdano."}, {"text_idx": "#000002", "text": "Cofiwch fod gan lawer o greaduriaid eu tiriogaeth eu hunain. Os ydych yn chwilio am greaduriaid mewn pyllau creigiog neu ar hyd glannau creigiog, dychwelwch nhw i\u2019r man y cawsoch hyd iddynt a gosodwch greigiau mewn mannau lle rydych wedi troi cerrig drosodd."}, {"text_idx": "#000003", "text": "Mae llygaid meheryn yn gadael llwybr o lysnafedd cemegol y tu o\u0302l iddynt wrth symud o gwmpas wrth bori ar alga\u0302u ar lanw uchel, ac yn ei ddilyn yn o\u0302l i\u2019w \u2018cartref\u2019 pan fydd y llanw yn dechrau gostwng. Os ca\u0302nt eu symud i bwll creigiau gwahanol, ni fyddant yn gallu dod o hyd i\u2019w ffordd yn o\u0302l a gallant farw."}, {"text_idx": "#000004", "text": "Mae llawer o rywogaethau o grancod yn byw ar ein glannau creigiog, yn chwilio am fwyd mewn pyllau ac o dan greigiau. Byddwch yn ofalus wrth eu trin, gan eu gafael ar yr ochr allan bob amser, wrth ddwy ochr eu cragen. Mae crancod yn eithaf hyblyg a gall hyd yn oed rhai bach roi pinsiad poenus iawn."}]